

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OPĆINA FERDINANDOVAC

Ferdinandovac, 09.10.2023.

**BILJEŠKE UZ FINANCIJSKE IZVJEŠTAJE ZA RAZDOBLJE OD**

 **01.01.-30.09.2023. GODINE**

Broj RKP-a:27861

Matični broj:02546566

Naziv obveznika: OPĆINA FERDINANDOVAC

Pošta i mjesto: 48356 FERDINANDOVAC

Ulica i kućni broj: Trg slobode 28

Razina:22 - Proračun jedinice lokalne i područne (regionalne) samouprave

Šifra djelatnosti:8411-Opće djelatnosti javne uprave

Razdjel:000

Šifra grada/općine:115 Ferdinandovac

IBAN: HR8924020061811500004

Razdoblje: 01.01.2023. – 30.09.2023. godine

Bilješke uz financijske izvještaje prema čl.7. Pravilnika o financijskom izvještavanju sastavni su dio financijskih izvještaja proračuna i proračunskih korisnika.

Općina Ferdinandovac kao jedinica lokalne i područne (regionalne) samouprave obveznik je predavanja financijskih izvještaja i to obrazaca:

-Bilanca – obrazac BIL

-Izvještaj o prihodima i rashodima, primicima i izdacima – obrazac PR-RAS

-Izvještaj o rashodima prema funkcijskoj klasifikaciji - obrazac RAS-funkcijski

-Izvještaj o obvezama – obrazac OBVEZE

-Izvještaj o promjenama u vrijednosti i obujmu imovine - obrazac P-VRIO

Financijski izvještaji sastavljeni su prema naputku tj. Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1.siječnja do 30. rujna 2023. godine upućen od strane Ministarstva financija.

**Bilješke uz pojedine pozicije Izvještaja o prihodima i rashodima, primicima i izdacima – obrazac PR-RAS**

**Prihodi poslovanja** manji su u odnosu na izvještajno razdoblje prethodne godine za 41% u ovom izvještajnom razdoblju iznose 736.736,08 eura.

Najznačajnije promjene u odnosu na prošlogodišnje izvještajno razdoblje odnose se na povećanje prihoda od poreza i prireza na dohodak te poreza na promet nekretnina. Pomoći od strane Hrvatskog zavoda za zapošljavanje za 1 osobu zaposlenu na javnom radu u šestomjesečnom razdoblju, prihode od zakupa odnosno iznajmljivanja imovine koji se odnose na malu salu društvenog doma. Veća je naplata grobne naknade radi slanja opomena i pokretanja postupaka prisilne naplate. Ostali prihodi se odnose na naplatu prava služnosti.

Smanjenje se odnosi na pomoći iz inozemstva i od subjekata unutar općeg proračuna za koje je u prošlogodišnjem izvještajnom razdoblju bilo priljeva i odnosila su se na kapitalne pomoći temeljem prijenosa Eu sredstava vezanih uz sanaciju odlagališta otpada Orl, sredstva fiskalnog izravnanja, naknade za eksploataciju mineralnih sirovina te šumskog doprinosa.

**Rashodi poslovanja** veći **s**u u odnosu na izvještajno razdoblje prethodne godine za 6,6%, u ovom izvještajnom razdoblju iznose 539.114,68 eura.

Najznačajnije promjene u odnosu na prošlogodišnje izvještajno razdoblje odnose se na povećanje rashoda za zaposlene radi zapošljavanja radnica u sklopu projekata Zaželi-Program zapošljavanja žena faza III za projekt Pomoć je moć 2 i Brižne žene Podravske III te 1 zaposlenika na javnom radu. Rashodi za energiju su veći radi povećanja cijena energenata kao i materijal i dijelovi za tekuće održavanje građevinskih objekata, transportnih sredstava, opreme i postrojenja. Komunalne usluge su veće radi veće potrebe za zbrinjavanjem sa zelenih otoka, najamnine su povećane radi najma opreme za obilježavanje Dana Općine i raznih manifestacija tokom godine. Zdravstvene i veterinarske usluge su veće radi povećanja cijena za rezervaciju i skrb pasa sa područja Općine Ferdinandovac koji se nalaze u skloništu za pse, isplaćene su subvencije obrtnicima za otvaranje turističkih kapaciteta te povećane naknade građanima i kućanstvima koje se odnose na isplatu „uskrsnice“ umirovljenicima i osobama u stanju socijalno-materijalne potrebe.

Tekuće donacije u novcu se odnose na isplate financijskih sredstva prema sklopljenim ugovorima sa sportskim, kulturnim i ostalim udrugama koje su sa područja Općine Ferdinandovac.

Smanjenje se odnosi na ostale rashode za zaposlene odnosno isplatu otpremnine, naknadu za dolazak na posao jer je novozaposlena službenica sa područja Ferdinandovca pa joj se ne isplaćuje naknada za prijevoz, manja je nabava uredskog materijala i ostalih materijalnih rashoda, sitnog inventara. Manji su rashodi za usluge tekućeg održavanja građevinskih objekata, transportnih sredstava, opreme i postrojenja, promidžbe i informiranja (u prošlogodišnjem razdoblju su bili objavljeni natječaji za zapošljavanje) te intelektualnih usluga. Prijenos novčanih sredstava proračunskom korisniku Dječji vrtić Košutica Ferdinandovac za financiranje rashoda poslovanja je manji kao i naknade građanima i kućanstvima u naravi jer se više ne sufinancira prehrana u osnovnoj školi.

**U ovom izvještajnom razdoblju ostvaren je višak prihoda poslovanja u iznosu 197.621,40 eura.**

**Prihodi od prodaje nefinancijske imovine** manji su u odnosu na izvještajno razdoblje prethodne godine za 97,1%, u ovom izvještajnom razdoblju iznose 5,48 eura.

Odnose se na otplatu stanova na kojima postoji stanarsko pravo.

**Rashodi za nabavu nefinancijske imovine** manji su u odnosu na izvještajno razdoblje prethodne godine za 70,2%, u ovom izvještajnom razdoblju iznose 95.832,17 eura.

Najznačajnije promjene u odnosu na prošlogodišnje izvještajno razdoblje odnose se na povećanje nabave uređaja, strojeva i opreme za ostale namjene. Rashodi za dodatna ulaganja na građevinskim objektima odnose se na izgradnju fotonaponske elektrane na zgradi općine i društvenog doma na Trgu slobode te uređenje okoliša Dječjeg vrtića Košutica Ferdinandovac.

Smanjenje se odnosi na manje rashode za izgradnju cesta i ostalih prometnih objekata te ostalih građevinskih objekata jer su radovi na izgradnji pješačke staze na Trgu slobode tek započeli, kao i uređenju parka na Trgu slobode. Manja je nabava uredske opreme i namještaja te nema ulaganja u nove računalne programe.

**U ovom izvještajnom razdoblju ostvaren je manjak prihoda od nefinancijske imovine u iznosu 95.826,69 eura.**

**Ukupni prihodi i primici iznose 736.741,56 eura.**

**Ukupni rashodi i izdaci iznose 634.946,85 eura.**

**Preneseni višak prihoda i primitaka iz prošlogodišnjeg razdoblja iznosi 279.467,81 eura.**

**Višak prihoda i primitaka raspoloživ u slijedećem razdoblju iznosi 381.262,52 eura.**

Stanje novčanih sredstava u ovom izvještajnom razdoblju je manje u odnosu na prošlogodišnje izvještajno razdoblje jer su svi kapitalni projekti još u pripremi ili u početnoj fazi rada pa nije bilo povrata sredstava za provedene kapitalne projekte.

Broj zaposlenih je veći radi zapošljavanja radnica u sklopu projekata Zaželi-Program zapošljavanja žena faza III za projekt Pomoć je moć 2 i Brižne žene Podravske III te 1 zaposlenika na javnom radu.

**Bilješke uz pojedine pozicije Izvještaj o obvezama – obrazac OBVEZE**

Stanje obveza na početku izvještajnog razdoblja odnosno sa danom 31.12.2022. godine je 82.254,84 eura.

Povećanje obveza u izvještajnom razdoblju iznosi 515.032,58 eura i odnosi se na obveze za zaposlene, materijalne rashode, financijske rashode, subvencije, naknade građanima i kućanstvima, tekuće obveze, obveze za nabavu nefinancijske te tuzemne kredita i zajmove odnosno povrat poreza i prireza na dohodak po godišnjoj prijavi za 2022. godinu.

Podmirene obveze u izvještajnom razdoblju iznose 567.352,14 eura i odnose se na obveze za zaposlene, materijalne i financijske rashode, subvencije, obveze za naknade građanima i kućanstvima, ostale tekuće obveze i obveze za nabavu nefinancijske imovine i financijsku imovinu.

Stanje obveza na kraju izvještajnog razdoblja je 29.935,28 eura i odnose se na nedospjele obveza za rashode poslovanja u iznosu 17.349,39 eura i nedospjele obveze za nabavu nefinancijske imovine u iznosu 12.585,89 eura.

Bilješke izradila: Načelnik:

Željka Bosorić Baruškin Vjekoslav Maletić